Občina Vojnik na podlagi 10. člena Zakona o športu (Ur. l. RS, št. 22/98, 97/01, 110/02 in 15/03), 7. člena Pravilnika o sofinanciranju športa v občini Vojnik (Ur. l. RS, št. 51/04), Odloka o proračunu Občine Vojnik za leto 2014 (Uradno glasilo slovenskih občin, št. 57/13) in Letnega programa športa občine Vojnik za leto 2014 objavlja

# JAVNI RAZPIS

**za zbiranje predlogov za sofinanciranje programov športa,**

**ki jih bo Občina Vojnik sofinancirala iz občinskega proračuna za leto 2014**

1. **Predmet javnega razpisa**

Predmet javnega razpisa je sofinanciranje naslednjih programov:

1. Interesna športna vzgoja predšolskih otrok
2. Interesna športna vzgoja šoloobveznih otrok
3. Športna vzgoja otrok in mladine, usmerjenih v kakovostni in vrhunski šport
4. Kakovostni šport
5. Druge dejavnosti:
* izobraževanje, usposabljanje in izpopolnjevanje strokovnih kadrov v športu
* medobčinske in občinske športne prireditve
* delovanje športnih društev in športnih zvez na ravni Občine Vojnik
1. **Pogoji za pridobitev sredstev za sofinanciranje športnih programov**

Nosilci in izvajalci športne dejavnosti morajo izpolnjevati naslednje pogoje:

- imajo sedež v občini Vojnik ali so registrirane izključno na regijskem nivoju in vključujejo tudi občane občine Vojnik,

- imajo materialne, kadrovske in organizacijske pogoje za uresničitev načrtovanih športnih aktivnosti,

- imajo organizirano redno dejavnost in vadbo ter

- so registrirani najmanj eno leto.

1. **Upravičenci**

Na razpisu lahko sodelujejo naslednji izvajalci športnih programov:

- športna društva,

- zveze športnih društev, ki jih ustanovijo športna društva s sedežem na območju občine Vojnik,

- zavodi, gospodarske družbe, zasebniki in druge organizacije, ki so na podlagi zakonskih predpisov registrirane za opravljanje dejavnosti na področju športa s sedežem na območju občine Vojnik,

- zavodi za področja vzgoje in izobraževanja v občini Vojnik.

1. **Okvirna vrednost sredstev**

Okvirna vrednost razpisa je 43.318,00 €.

1. **Vsebina vloge**

Vloga mora vsebovati:

- izpolnjene razpisne obrazce, ki jih po objavi razpisa interesenti dobijo na sedežu Občine Vojnik, Keršova 8, 3212 Vojnik ali na spletni strani Občine Vojnik [www.vojnik.si](http://www.vojnik.si),

- dokazila o izpolnjevanju pogojev, ki so navedeni v tem javnem razpisu,

- natančen opis programov s seznamom udeležencev, krajem izvajanja programov in urnikom vadbe,

- program mora biti finančno ovrednoten s planom stroškov in navedeni morajo biti viri sofinanciranja,

- društva, gospodarske družbe, zasebniki in druge ustanove morajo ob prijavi na razpis priložiti potrdilo o registraciji za opravljanje športne dejavnosti.

1. **Rok in način prijave na razpis**

Vloge za dodelitev sredstev morajo prosilci poslati s priporočeno pošiljko ali oddati osebno na naslov: Občina Vojnik, Keršova 8, 3212 Vojnik najkasneje do 9.5.2014. Šteje se, da je prijava prispela pravočasno, če je bila zadnji dan roka za oddajo prijav oddana na pošti s priporočeno pošiljko ali do 12. ure oddana v tajništvu Občine Vojnik.

Prijave pošljite v zaprti kuverti na naslov:

OBČINA VOJNIK, Keršova 8, 3212 VOJNIK, s pripisom: »NE ODPIRAJ: JAVNI RAZPIS – ŠPORT 2014«. Na hrbtni strani mora biti naveden naslov prijavitelja.

1. **Postopek obravnave prijav**

Prejete vloge bo obdelala in ocenila komisija, ki jo imenuje župan. Izbrane programe bomo sofinancirali na podlagi kriterijev in meril Pravilnika o sofinanciranju športa v občini Vojnik.

Nepravočasno vloženih vlog komisija ne bo obravnavala.

Občina Vojnik bo z izbranimi izvajalci sklenila pogodbo v 10 dneh po potrditvi predloga na seji Odbora za družbene dejavnosti.

1. **Informacije**

Odbor za družbene dejavnosti priporoča, da se predlagatelji z vprašanji glede razpisa oziroma za pomoč pri izpolnjevanju obrazcev v času uradnih ur obrnejo na svetovalko za družbene dejavnosti, Urško Mužar, tel. 7800-623 in 7800-620, e-mail: urska@vojnik.si.

|  |  |
| --- | --- |
| Vojnik, 17.3.2014Številka: 671-0002/2014-2 | Benedikt Podergajs, župan Občine Vojnik |